  Майя Бывальцева Удмурт нылъёс но нылкышноос пӧлын «ИнстаЧеберай» вотэс вожвылъяськон йылпумъяськиз. Дунъясьёс огкылысь нырысетӥ интыез Башкаортостанын вордскем но али Ижкарын улӥсь Наталия Романовалы сётӥзы. Со сярысь ивортодэтъя «Удмуртия» агентстволы конкурсэз нуись Анастасия Пушкина вераз. Наталия Романова - куинь нылъёслэн анайзы. Со туж актуальной темаосты ӝутӥз ас текстъёсаз, огшоры гинэ ӧз гожъяськы. Улон, дунне шоры учкон сярысь гожъяз, нылкышноос пӧлын проблемаосты ӝутӥз Анастасия Пушкина, «ИнстаЧеберай» вожвылъяськонэз нуисьНаталия Романовалы йӧскалык чеберъяськонъёсъя «Ибырвесь» мастерской кузьым лэсьтоз - суйпоскес, пельугыос, чыртывесь-кулон. Со сяна, чеберлыкъя команда вормисез фотосессилы но видео пуктыны дасялоз. Видеороликез вуоно арын «Чеберай» йӧскалык вожвылъяськонлэн гала-концертаз возьматозы. Собере ми сётӥськом луонлык пыриськыны «Чеберай» конкурсэ сцена вылын. Мылкыдыз ӧз ке луы, ӧтёмы возьматскыны, сцена вылын ушъяны, ӟечкыланы сое. Собере туж потэ вал милям, мед Наташа луоз удмурт нылъёслэн ымнырзы интернетын: озьы ук луэ, куке чеберлыкъя конкурсъёсты ортчытъяло, кылсярысь, тани «Удмурт Чеберай». <…> Собере туж возьмаськом солэсь вотэсын удмуртлыкен пыӵатэм текстъёссэ, мед со нылъёсты озьы ик азьланяз но бугыртоз, бурдъялоз асьме кылынымы гожъяськыны Анастасия Пушкина, «ИнстаЧеберай» вожвылъяськонэз нуись Марафонэ пыриськисьёс асьсэ сярысь, удмуртлыкен герӟаськемзы сярысь веразы, вордскем интыосынызы, йылолъёсынызы, быгатонлыкъёсынызы тодматӥзы Вожвылъяськонын кыкетӥ инты но «ИнтсаДыдыкай» ним басьтӥз Дэбес ёросысь Уйвай гуртын будэм Мария Емельянова. Куинетӥ инты но «ИнстаМусокай» ним сётӥзы Алнашысь Анастасия Васильевалы. Со сяна, радъясьёс нимысьтыз «ИнстаУстокай» нимен пусйизы Кез ёросысь «Живица» этнокомплекслэсь кузёзэ Екатерина Лекомцеваез. Ужъёсты учкыса, чакласа, ми ӧм быгатэ пусйытэк Екатерина Семёновна Лекомцеваез. Со нырысь ик ӧз пыриськы, но берлогес, лэся, адӟыса, мыло-кыдо пыриськыны кутскиз, вань заданиосты туж ӝог гожтӥз, туж шаплы ваньзэ лэсьтӥз но туж ӟечлыко. Собере арлыдызъя но со пусйымон, интернетын ӵемысь уг пуко сыӵе аресъем кышномуртъёс, озьы мыло-кыдо асьсэдыз уг возьмато. Татын милем со туж кельшиз Анастасия Пушкина, «ИнстаЧеберай» вожвылъяськонэз нуисьОзьы ик нимысьтыз пусйизы мыло-кыдо удмурт анайёсты. «ИнстаАнай» ним басьтӥзы Алнашысь Екатерина Русаева, Ижкарысь Наталья Образцова но Надежда Жуйкова. Интернетын али сыӵе тенденция кылдэмын – туж трос удмурт анайёс гожъясько. <…> Соос асьсэлэн нылпиоссы, семьязы сярысь гожъяло, дунлыкъёссэс верало Анастасия Пушкина, «ИнстаЧеберай» вожвылъяськонэз нуисьАнастасия Пушкиналэн верамезъя, 8-тӥ пӧсьтолэзе Instagram но «ВКонтакте» мерлыко вотэсъёсын кутскем «ИнстаЧеберай» вожвылъяськонэ нырысь ик 60-лэсь трос адями пыриськиз, но вань куронъёсты быдэстӥз но конкурслэн пумозяз вуиз 43 мурт. Арлыдзыя туж пӧртэмесь вал. Вал 15-16 аресъем нылашъёс но, вал 60 аресъем кышномурт но. Но тросгес 25-35 аресъемъёс Анастасия Пушкина, «ИнстаЧеберай» вожвылъяськонэз нуись«ИнстаЧеберай» конкурсэ тросэз пыриськисьёс спонсоръёслэсь пӧртэм кузьымъёс басьтӥзы. Анастасия Пушкиналэн верамезъя, кузьым сётӥсьёссы 30 пала люкаськизы. Озьы ик солэн кылъёсызъя, нылкышно творчествоя «Чеберай» марафон улсын вотэсын ужзы азьланьтӥськоз на. Интернетын милям ужмы уз йылпумъяськы, отын озьы ик пӧртэм конкурсъёс ортчылозы. Толэзьлы быдэ 2-3 кузьым шудытомы удмурт нылъёс пӧлын Анастасия Пушкина, «ИнстаЧеберай» вожвылъяськонэз нуисьНош сӥзьыл ёросъёсын дышетон семинаръёс кутскозы ни. Пусъем, Удмуртиын чеберлыкъя но устолыкъя «Чеберай 2020» йӧскалык вожвылъяськонэ куриськонъёсты кутыны кутскизы ни. Тодэ вайытом, «Удмурт Кенеш» огазеяськонлэн Калык творчествоя элькун юртэн огазьын дасям Нылкышно творчествоя «Чеберай» марафонлэн ӵектосэз Азьмуртлэн грантъёсъя фондэзлэн вожвылъяськоназ 2 миллион 580 сюрс 639 манет утӥз. Марафон туэ 1-тӥ пӧсьтолэзьысен вуоно арын 20-тӥ шуркынмонозь улонэ пыӵатэмын луоз.  Озьы ик лыдӟе: «Удмурт нимын пиналъёс: туала анай-атайёслэн выжызэс гажамзы» Тегъёс: Мерлык Ижкар мерлыковотэс Удмуртия вожвылъяськон удмуртъёс удмуртлык нылкышноос Чеберай  